
	Sut rydych wedi gweithio ar hwn 

	Ceir enghraifft ar 


	[bookmark: cysill]Targed
Parhau i ymgysylltu mwy gyda ffynhonnellau academaidd addysgol, megis erthyglau wedi cael eu hadolygu gan gymheiriaid.

	
	Adolygiad Llenyddiaeth

	Targed
Adolygu sgiliau cyfeirnodi (e.e. cyfeirnodi awdur a dyddiad)  Llawlyfrau Cyfeirnodi | Prifysgol Cymru Y Drindod Dewi Sant
	
	Rhestr cyfeirnodi

	Targed
Prawf-ddarllen y gwaith gan ffocysu ar gystrawenau brawddegau.  Gellid cysylltu paragraffau yn well mewn mannau hefyd a bydd y Banc Brawddegau yn dy gefnogi. 

	

	



Rwy’n cydnabod y defnydd o 
1. (ChatGBT) ar 18fed o Ebrill i fy helpu chwilio am llenyddiaeth addas. 
2. (ChatGBT) ar 21ain o Ebrill i wirio strwythyr fy nhwaith. 
3. (ChatGBT) ar 22ain o Ebrill i threfnu fy nghyfeiriadau. 

Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun.


Cyflwyniad
Cyflwynir yn yr aseiniad hwn gwerthusiad beirniadol o ddatblygiad a gweithrediad targed strategol o fewn Cynllun Datblygu Ysgol (CDY). Ei nod yw archwilio'r rhesymeg y tu ôl i'r targed a ddewiswyd, y camau gweithredu a gymerwyd i gefnogi ei gynnydd, a'r effaith ar addysgu a dysgu. Nodir, er mwyn sicrhau anhysbysrwydd a chyfrinachedd yr ysgol dan sylw, cyfeirir at yr ysgol fel ‘Ysgol A’ trwy gydol yr aseiniad (BERA, 2024).
Ffocws y gwerthusiad hwn yw ar y targed: "Sicrhau dysgu iaith gyfoethog drwy addysgu sgiliau llafaredd yn benodol a geirfa pwnc penodol, wrth sicrhau bod cynllunio yn cynnwys cyfleoedd i ddefnyddio siarad â datblygu dysgu pellach" sydd wedi denu o’r CDY Ysgol A. Cymraeg yw prif gyfrwng yr addysgu a’r dysgu Ysgol A ac anelir at sicrhau bod pob disgybl yn hyderus yn ddwyieithog erbyn diwedd Blwyddyn 6. Mae’r ysgol 542 o blant wedi’i lleoli yn ardal Abertawe, lle mae tua 12% o’r disgyblion yn siarad Cymraeg gartref (Ysgol Gymraeg Pontybrenin, 2024).
Bydd y gwerthusiad yn dechrau trwy archwilio fframweithiau polisi cenedlaethol a ranbarthol perthnasol sy'n ymwneud â chynlluniau gwella ysgolion. Yna, bydd adolygiad llenyddiaeth yn archwilio ymchwil sy'n gysylltiedig â datblygu sgiliau Cymraeg llafar dysgwyr. Dilynir hyn gan ddadansoddiad o ddulliau’r ysgol o weithredu’r targed, gan fyfyrio ar y camau a gymerwyd a’u heffaith.

Polisi
Mae CDY yn broses barhaus, strategol i yrru gwelliannau ysgolion yng Nghymru. Ei bwrpas allweddol yw sicrhau bod ysgolion yn defnyddio tystiolaeth gadarn i nodi cryfderau a meysydd i'w gwella. Mae’r broses yn cael ei harwain gan fframweithiau Llywodraeth Cymru (2018), megis y Canllawiau Cynllun Datblygu Ysgol (CDY). Pwysleisia’r fframwaith pwysigrwydd o ysgolion hunanwerthuso er mwyn codi safonau ar draws yr ysgol. Mae’r CDY â phedwar cam allweddol: hunanwerthuso, blaenoriaethau, camau gweithredu, a monitro ac adolygu, sydd yn cyd-fynd â pholisïau fel Cefnogi Gwella Ysgolion (2017a). Yn ogystal, mae cydweithredu â rhanddeiliaid yn rhan annatod o paratoi CDY. Yn ôl y polisi cenedlaethol, rhaid cynnwys llais amrywiol rhanddeiliaid gan gynnwys staff ysgol, dysgwyr, rhieni, llywodraethwyr a phartneriaid cymunedol i sicrhau bod y cynllun yn adlewyrchu holl anghenion yr ysgol a’r gymuned ehangach. Mae hyn yn cyd-fynd â phwyslais Deddf Llesiant Cenedlaethau’r Dyfodol (2015) ar wneud penderfyniadau cynaliadwy a chynhwysol. Drwy ddilyn y camau yma, mae’r ysgolion yn gallu ymateb i anghenion y dysgwyr ac yna darparu’r profiadau dysgu a’r canlyniadau gorau posib i bob dysgwr, beth bynnag i’w cefndir neu amgylchiadau personol, gan sicrhau cynnydd a gwelliant parhaus.
Mae’r Cwricwlwm i Gymru (Llywodraeth Cymru, 2020a) yn chwarae rhan ganolog yn y broses o gynllunio CDY. Mae'r cwricwlwm yn rhoi pwyslais ar ddatblygu’r pedwar diben, ac felly wrth lunio CDY maent yn hanfodol i ysgolion blaenoriaethu meysydd sy'n cyfrannu'n uniongyrchol at y dibenion hyn, megis gwella lles dysgwyr, cynyddu cymhwysedd digidol, a chryfhau sgiliau llythrennedd a rhifedd. Mae’r Genhadaeth Genedlaethol (Llywodraeth Cymru, 2020b) hefyd yn cefnogi hwn drwy bwysleisio’r angen i sicrhau tegwch a rhagoriaeth, gan ei gwneud yn ofynnol i ysgolion ddefnyddio’r CDY i fynd i’r afael â materion fel datblygiad iaith, cynhwysiant, a lles dysgwyr.

Adolygiad o’r Llenyddiaeth
Mae sgiliau llafar yn ganolog i ddatblygiad ieithyddol, gwybyddol a chymdeithasol plant. Yn ysgolion cyfrwng Cymraeg, mae’r angen i feithrin rhuglder yn y Gymraeg llafar yn hanfodol, gan fod yr iaith ei hun yw'r cyfrwng dysgu. Yn ôl Mercer et al. (2019), mae llafaredd nid yn unig yn arf o gyfathrebu, ond yn ganolog i ddatblygiad gwybyddol. Dywed trwy fynegi syniadau, trafod safbwyntiau, ac adeiladu ar syniadau, mae disgyblion yn meithrin dealltwriaeth ddyfnach o destunau, sy’n sail i ddysgu ystyrlon. Yn yr un modd, mae Alexander (2020) yn pwysleisio manteision dulliau addysgu llafar, gan nodi bod trafodaeth a chyfleoedd i siarad yn hyrwyddo ymatebion mwy ystyrlon gan ddisgyblion.
Yn ehangach, mae datblygu sgiliau llafar Cymraeg yn un o brif amcanion polisi addysg Cymru. Mae strategaeth Cymraeg 2050: Miliwn o Siaradwyr Cymraeg (Llywodraeth Cymru, 2017b) yn rhoi pwyslais cenedlaethol ar ddatblygu’r Gymraeg llafar. Mae’r polisi hwn yn cydnabod bod sicrhau rhuglder mewn Cymraeg llafar ymhlith plant a phobl ifanc yn hanfodol i’r nod o gynyddu’r nifer o siaradwyr Cymraeg i filiwn erbyn 2050.
Fodd bynnag, mae Estyn (2021) yn tynnu sylw at heriau sylweddol sy’n wynebu’r targed hwn. Yn aml, ceir defnydd anghyson o’r Gymraeg llafar, gyda mwy o bwyslais ar y Gymraeg yn ffurfiol yn ystod yr ystafell dosbarth neu wersi strwythuredig. Mae hyn yn amharu ar gyfleoedd i ddysgwyr feithrin rhuglder wrth siarad yr iaith.
Yn ôl Estyn (2020), mae’n hanfodol bod athrawon yn cynllunio cyfleoedd pwrpasol ar gyfer siarad ar draws y cwricwlwm, a neu fod yn ehangu geirfa pwnc-benodol a chynnig cyd-destunau ystyrlon i ddefnyddio’r Gymraeg llafar. Gall technoleg ddigidol gefnogi’r broses hon. Yn ôl Williams ac Owen (2019) mae offer fel recordwyr sain, apiau siarad â chyfryngau digidol yn galluogi disgyblion i ymarfer, adolygu ac adfyfyrio ar eu defnydd o’r iaith. Mae hyn hefyd yn cefnogi dulliau hunanwerthuso ac asesiad cyfoedion, gan feithrin perchnogaeth ar eu datblygiad llafar.
Mae’r llenyddiaeth yn amlygu’r angen i gydlynu ymdrechion rhwng polisi, addysgu ac adnoddau i ddatblygu sgiliau llafar Cymraeg dysgwyr. Trwy ddarparu cyfleoedd rheolaidd a phwrpasol i siarad, gellir sicrhau bod disgyblion nid yn unig yn dysgu’r Gymraeg, ond yn defnyddio’r Gymraeg fel iaith weithredol a naturiol.

Datblygu Pwynt Gweithredu
Mae’r flaenoriaeth hon yn barhad o darged iaith nodwyd yng CDY y flwyddyn flaenorol (2023-2024). Mae’r ffocws ar barhau i wella safonau iaith yn cyfrannu at darged Llywodraeth Cymru (2017b); ‘Cymraeg 2050: Miliwn o siaradwyr’. Yn ogystal, mae hunanwerthusiad wedi amlygu’r angen i ddatblygu sgiliau llafar ac i gryfhau’r cysylltiad rhwng llafaredd ac ysgrifennu ar draws y cwricwlwm.
Yn ôl CDY Ysgol A (Ysgol Gymraeg Pontybrenin, 2024) rhwng Tachwedd 2024 o Ionawr 2025 bu ffocws ar ddatblygu gweledigaeth a disgwyliadau uchel ar gyfer llafaredd yn y Gymraeg. Disgwyl bod y staff addysgu a chynorthwyol â dealltwriaeth glir o bwysigrwydd datblygu sgiliau llafar yn y Gymraeg ar draws y cwricwlwm ac ym mhob agwedd o fywyd ysgol. Bydd staff yn derbyn hyfforddiant ac yn cael cyfleoedd i rannu syniadau er mwyn datblygu arferion da. Byddant yn cydweithio’n agos ag Arbenigwr Perfformiad Cyfoethogi’r Gymraeg i gyflwyno’r rhaglen ‘Ein Llais Ni’. Trwy hyn, gellir creu gweledigaeth ysgol gyfan. Bu hunanwerthusiad ar ddiwedd yr hyfforddiant yn galluogi staff i gyfrannu at gynllunio’r camau nesaf.
Rhwng Ionawr a Gorffennaf bu pwyslais ar ddefnyddio cyfryngau digidol yn effeithiol i sbarduno, hyrwyddo a datblygu sgiliau siarad a gwrando ar draws y cwricwlwm a’i fonitro trwy deithiau dysgu (Ysgol Gymraeg Pontybrenin, 2024), sydd yn cefnogi’r llenyddiaeth Williams ac Owen (2019). Bydd technoleg yn cael ei defnyddio o fewn y gwersi i ddarparu cyfleoedd i ddysgwyr i ddatblygu sgiliau gwrando a siarad yn y Gymraeg, trwy sbarduno trafodaethau rhwng disgyblion ac i’w hannog i rannu eu syniadau. Yn ogystal, bu dysgwyr yn myfyrio’n effeithiol ar ddatblygiad eu sgiliau llafar gan gefnogi llenyddiaeth Estyn (2020). Byddant yn recordio’r trafodaethau hyn fel tystiolaeth a’i gyflwyno yn ddigidol, ac yn defnyddio’r cofnodion i hunanwerthuso ac asesu ei gilydd.
Yn ystod fy amser ar brofiad addysgu yn Ysgol A roeddwn i'n ceisio datblygu sgiliau siarad a gwrando'r dysgwyr yn ddyddiol, yn enwedig ar ddiwedd y dydd, gan ddefnyddio strategaeth drilio iaith; cwestiynau ac ateb, i’r dysgwyr ymarfer sut i ateb cwestiynau yn gywir. Wrth ymarfer cwestiynau ac ateb yn ddyddiol roedd y dysgwyr yn dod yn gyfarwydd â’r patrymau cwestiwn ac ateb, a gwelais y cynnydd yn eu cywirdeb wrth ateb cwestiynau. Yn ogystal, roeddwn i’n ceisio plethu defnyddio cyfryngau digidol i mewn i fy ngwersi i ddatblygu sgiliau llafar y dysgwyr, yn enwedig rhain oedd yn gylchdro o weithgareddau. Enghraifft o weithgaredd cynlluniais er mwyn cefnogi datblygiad siarad a gwrando dysgwyr, gan ddefnyddio cyfryngau digidol oedd creu ‘Haiku’ am wahanol olygfeydd a’i pherfformio ar lafar gan glapio sillafau ei gilydd. Bu’r dysgwyr yn recordio gan ddefnyddio iPad ac yn ail-wrando i asesu eu hun a'i gilydd, ac yna’n ail-recordio os bu angen a’i uwchlwytho i Seesaw ar gyfer asesu.

Casgliad
Yn yr aseiniad hwn, gwerthusais rôl un flaenoriaeth yn Gynllun Datblygu Ysgol (CDY) Ysgol A, sef, datblygu sgiliau llafar disgyblion yn y Gymraeg. Dangosodd y llenyddiaeth a'r profiad bod llafaredd yn bwysig i ddysgu ystyrlon ac i hyrwyddo rhuglder mewn iaith. Drwy’r broses hon, dysgais bwysigrwydd cynllunio gwelliant ysgol yn ofalus gan ddefnyddio tystiolaeth ac ymchwil i sbarduno gwelliannau.

